NEWS ฟ้องกรรมการ NMG เรียกค่าเสียหาย-หยุดทำงาน-ระงับการทำธุรกรรมไม่ปกติ
NEWS ฟ้องกรรมการ NMG เรียกค่าเสียหาย-หยุดทำงาน-ระงับการทำธุรกรรมไม่ปกติ
5 มิ.ย. 2558

ผู้สื่อข่าวรายงานว่า วานนี้(4 มิ.ย.) บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS โดยนายอารักษ์ ราษฎร์บริหาร ผู้รับมอบอำนาจ ได้ยื่นฟ้องต่อศาลจังหวัดพระโขนง ให้ดำเนินคดีกับบริษัท  เนชั่น มัลติมีเดีย กรุ๊ป จำกัด (มหาชน) หรือ NMG และพวกรวม 10 คน ดังนี้
 
      โดยในคำฟ้องได้ขอศาลออกหมายเรียกตัวจำเลยมาพิจารณาพิพากษาและบังคับจำเลยตามคำขอดังนี้
สำหรับสาเหตุของการยื่นฟ้องในครั้งนี้ เป็นผลสืบเนื่องมาจากการที่NMG จำเลยที่ 1 ภายใต้การบริหารของจำเลยที่ 2 ถึงที่ 10 ได้มีการนำเสนอข่าวความขัดแย้งระหว่างกลุ่มทุนซึ่งผู้ถือหุ้นใหญ่ในหลากหลายรูปแบบและได้ถูกจัดการอย่างเป็นขั้นเป็นตอน เพื่อสังคมและคนทั่วไปเข้าใจว่า NMG ภายใต้การบริหารของจำเลยที่ 2 ถึงที่ 10 กำลังได้รับผลกระทบจากกลุ่มทุนใหม่ซึ่งจะเข้าครอบงำกิจการ ซึ่งได้ก่อให้เกิดความเคลือบแคลงสงสัยแก่ผู้ถือหุ้นและกระทบต่อภาพลักษณ์ของบริษัทอย่างร้ายแรง 
โดย NEWS ซึ่งเป็นผู้ถือหุ้นใหญ่ก็เป็นหนึ่งในผู้ที่ได้รับผลกระทบจากการกระทำดังกล่าวด้วย ซึ่งในเวลาต่อมา จำเลยที่ 2 ถึงที่ 10  ก็ได้นำเหตุผลดังกล่าวมาใช้ในการจำกัดสิทธิ์ของ NEWS และผู้ถือหุ้นอื่นในการเข้าร่วมประชุมสามัญประจำปี 2558 เมื่อวันที่ 29 เมษายน 2558 ที่ผ่านมา
นอกจากนี้ เมื่อวันที่ 27 เมษายน 2558 ก่อนการประชุมสามัญผู้ถือหุ้นฯเพียง 2 วัน จำเลยดังกล่าว ยังได้ร่วมกันอนุมัติให้แก้ไขเพิ่มเติมระเบียบวาระการประชุมสามัญผ็ถือหุ้นฯ และความเห็นของกรรมการ ตามที่ได้แจ้งไว้แก่ผู้ถือหุ้นในหนังสือเชิญประชุมฯ โดยไม่ได้ดำเนินการให้ถูกต้องตามที่กฎหมายกำหนด และในวันประชุม
นอกเหนือจากการวางขั้นตอนการลงทะเบียนเพื่อเข้าประชุมของ NMG เพื่อไม่รับลงทะเบียนให้แก่ NEWS และผู้ถือหุ้นอื่นอีกหลายรายแล้ว ในการดำเนินการประชุม ซึ่งจำเลยที่ 10 ทำหน้าที่เป็นประธานที่ประชุม ได้ดำเนินการประชุมในลักษณะรวบรัดลงมติตามวาระ โดยไม่รับฟังการชี้แจงและคัดค้านจากผู้ถือหุ้น จึงถือว่า ได้มีการจัดและลงมติในการประชุม โดยไม่ชอบด้วยกฎหมาย และยังได้มีการกล่าวอ้างเหตุผลของการจำกัดสิทธิของ NEWS และผู้ถือหุ้นอื่น ในหนังสือชี้แจงต่อตลาดหลักทรัพย์เมื่อวันที่ 6 พฤษภาคม 2558 อีกด้วย
การกระทำของจำเลยที่ 2 ถึงที่ 10 จึงเป็นการร่วมกันกระทำการไม่ซื่อสัตย์สุจริต เพื่อให้ได้มาซึ่งอำนาจในการบริหารของ NMG โดยไม่ชอบด้วยกฎหมาย ฝ่าฝืนพ.ร.บ.บริษัทมหาชน พ.ศ.2535 และพ.ร.บ. หลักทรัพย์และตลาดหลักทรัพย์ พ.ศ. 2535  ซึ่งเป็นกฎหมายเกี่ยวที่เกี่ยวข้องกับความสงบเรียบร้อย และศีลธรรมอันดีของประชาชน โดยทาง NEWS และผู้ถือหุ้นจำนวนหนึ่งได้ยื่นฟ้องเพื่อขอให้ศาลมีคำสั่งให้การประชุมและการลงมติต่างๆของการประชุมดังกล่าวตกเป็นโมฆะทั้งหมดแล้ว
รวมทั้ง NEWS ยังได้ใช้สิทธิในฐานะเป็นผู้ถือหุ้นไม่น้อยกว่าร้อยละ 5 ของหุ้นที่จำหน่ายได้ทั้งหมด ได้มีหนังสือถึง NMG ลงวันที่ 18 พฤษภาคม 2558 เพื่อขอให้ฟ้องดำเนินคดีกับจำเลยที่ 2 ถึงที่ 10 เพื่อเรียกค่าสินไหมทดแทน ต่อศาลภายใน 15 วัน นับแต่วันที่รับหนังสือ ซึ่งบัดนี้ ได้ครบกำหนดเวลาตามที่ระบุไว้ในหนังสือแล้ว แต่ NMG ยังเพิกเฉย จึงทำให้ NEWS ต้องนำคดีนี้ขึ้นมาฟ้องร้องเรียกค่าสินไหมทดแทน แทน NMG โดยกำหนดเป็นค่าเสียหายดังนี้
และเนื่องจากการกระทำของจำเลยที่ 2 ถึงที่ 10 ในฐานะกรรมการของ NMG ที่ผ่านมา ได้ทำให้เกิดความไว้วางใจว่าจำเลยดังกล่าว จะสามารถปฏิบัติหน้าที่ด้วยความซื่อสัตย์สุจริต และระวังรักษาผลประโยชน์ของบริษัท NMG ตลอดจนการใช้เงินทุนที่ได้มาจากการใช้สิทธิในการซื้อหุ้นสามัญตามใบสำคัญแสดงสิทธิฯ (NMG-W3) และ/หรือจากการออกหุ้นกู้ที่ได้รับอนุมัติในการประชุมสามัญผู้ถือหุ้นฯที่ผ่านมาหรือไม่
ดังนั้น เพื่อเป็นการป้องกันความเสียหายที่อาจจะเกิดขึ้น จึงได้ขอให้ศาลมีคำพิพากษาหรือคำสั่ง ให้จำเลยที่ 2 ถึงที่ 10 ออกจากตำแหน่งกรรมการของ NMG ให้ NMG ระงับการทำธุรกรรมที่ไม่ใช่เป็นธุรกรรมปกติระหว่างการฟ้องร้องคดี และให้ NMG งดรับชำระเงินสำหรับการใช้สิทธิซื้อหุ้นสามัญ ตามใบสำคัญแสดงสิทธิ (NMG-W3) ครั้งที่ 4 ที่กำหนดให้ใช้สิทธิในวันที่ 15 มิถุนายน 2558 กับทั้งให้นายทะเบียนสำนักงานทะเบียนห้างหุ้นส่วนบริษัทกลางกรมพัฒนาธุรกิจการค้ากระทรวงพาณิชย์ระงับการจดทะเบียนสำหรับหุ้นสามัญของ NMGอันเกิดจากการใช้สิทธิตามใบสำคัญแสดงสิทธิ (NMG-W3) ครั้งที่ 4 ดังกล่าวด้วย
               
นอกจากนี้ บริษัท นิวส์ เน็ตเวิร์ค คอร์ปอเรชั่น จำกัด (มหาชน)  กำลังพิจารณาที่จะเรียกประชุมวิสามัญผู้ถือหุ้นของ NMG เพื่อพิจารณาการแก้ไขปัญหาที่เกิดขึ้น